**ELŐTERJESZTÉS**

Tiszavasvári Város Önkormányzata Képviselő-testületének

**2016. szeptember 29-én**

tartandó ülésére

Az előterjesztés tárgya:

**Közszolgáltatási igénybevételi szerződés közös megegyezéssel történő megszűntetésének utólagos jóváhagyásáról**

Melléklet: 1 db megszüntető okirat

A napirend előterjesztője: Dr. Fülöp Erik polgármester

Az előterjesztést készítette: Erdei Kolett

Ügyiratszám: /2016.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. pontja |

Az ülésre meghívni javasolt szervek, személyek: -

Egyéb megjegyzés: -

Tiszavasvári, 2016. szeptember 23.

**Erdei Kolett**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

- a Képviselő-testülethez -

**Közszolgáltatási igénybevételi szerződés közös megegyezéssel történő megszűntetésének utólagos jóváhagyásáról**

Tiszetelt Képviselő-testület!

Mint Önök előtt is ismeretes, a **Szabolcs-Szatmár-Bereg Megyei Szilárdhulladék-Gazdálkodási Társulás (továbbiakban: Társulás)** helyi önkormányzatok részvételével – melynek Tiszavasvári Város Önkormányzata is tagja – jött létre 2006. március 6-án. **A Társulásban részt vevő tagönkormányzatok önkormányzati feladatellátási körébe tartozik a településeken az ingatlantulajdonosoknál keletkező települési szilárd hulladék kezelésére hulladékkezelési közszolgáltatás (továbbiakban: közszolgáltatás) szervezése, és fenntartása.** E kötelezettségük teljesítése érdekében hozták létre a Társulást.

**A Társulás közszolgáltatási szerződést kötött megrendelőként az Észak-Alföldi Környezetgazdálkodási Nonprofit Kft.-vel, mint közszolgáltatóval** (továbbiakban: Közszolgáltató).

A Közszolgáltató a Társulás által szervezett közszolgáltatás keretében 2014. július 1. napjától végzi a hulladékgazdálkodási közszolgáltatást Tiszavasváriban **a Térségi Hulladék-Gazdálkodási Kft., alvállalkozó bevonásával.**

A **jogszabályi változások, illetve a jogszabályi követelményeknek való maradéktalan megfelelőség** érdekében a konténeres hulladékszállítás tekintetében **a Térségi Hulladék-Gazdálkodási Nonprofit Kft., valamint az Észak- Alföldi Környezetgazdálkodási Kft. 2016. július 4-én kelt levelében tájékoztatta az Önkormányzatot, hogy az 5000 literes gyűjtőedények további alkalmazását megszünteti.**

**A közszolgáltató kérte az önkormányzat hozzájárulását a létrejött igénybevételi szerződés közös megegyezéssel történő megszüntetéséhez 2016. augusztus 15. napjával.**

A közszolgáltatási igénybevételi szerződés közös megegyezéssel történő megszüntetését **Tiszavasvári Város Önkormányzata Képviselő-testülete a 235/2016. (VIII.15.) sz. határozattal jóváhagyta és feljogosította Tiszavasvári Város Önkormányzata Polgármesterét a megszüntető okirat aláírására.**

**A fentiek alapján megkérem a Tisztelt képviselő-testületet, hogy a határozat mellékletét képező szerződés megszüntető okirat utólagos jóváhagyásáról dönteni szíveskedjen.**

Tiszavasvári, 2016. szeptember 23.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTRÜLETE**

**…/2016. (IX.29.) Kt. számú**

**határozata**

**Közszolgáltatási igénybevételi szerződés közös megegyezéssel történő megszűntetésének utólagos jóváhagyásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. tv. 107. § - ában foglalt hatáskörében eljárva az alábbi határozatot hozza:

1.) Tiszavasvári Város Önkormányzata, az Észak-alföldi Környezetgazdálkodási Nonprofit Kft. mint Közszolgáltató és a Térségi Hulladék-gazdálkodási Nonprofit Kft. mint Alvállalkozó közötti közszolgáltatási igénybevételi szerződés közös megegyezéssel történő megszüntetését a határozat mellékletében szereplő okiratnak megfelelő tartalommal utólagosan jóváhagyja.

2.) Hatályon kívül helyezi Tiszavasvári Város Önkormányzata Képviselő-testülete 187/2016.(VI.23.) Kt. számú határozatát.

**Határidő:** azonnal **Felelős:** Dr. Fülöp Erik polgármester

…/2016.(IX.29.) Kt. számú határozat melléklete

**Közszolgáltatási igénybevételi szerződést megszüntető okirat**

Amely létrejött egyrészről **Tiszavasvári Város Önkormányzata**, adószáma: 15432468-2-15, 4440 Tiszavasvári, Városháza tér 4. szám, képviseli: dr. Fülöp Erik polgármester, mint Megrendelő

– a továbbiakban: Önkormányzat –

másrészről az **Észak-alföldi Környezetgazdálkodási Nonprofit Kft.** (székhelye: 4400 Nyíregyháza, Benczúr tér 7., adószám: 13919867-2-15., cégjegyzék száma: 15-09-071361, bankszámlaszáma: 11600006-00000000-22654573., KÜJ szám: 102227738, képviseli: Éberhardt Gábor ügyvezető), mint közszolgáltató

- a továbbiakban: Közszolgáltató –

valamint a **TÉRSÉGI HULLADÉK-GAZDÁLKODÁSI NONPROFIT Kft.** (székhelye: 4400 Nyíregyháza, Bokréta u. 22., adószám: 13992013-2-15, cégjegyzékszáma: 15-09-071642, bankszámlaszám: 11744003-206250820-00000000, képviseli: Petró Árpád ügyvezető, mint alvállalkozó

- a továbbiakban: Alvállalkozó –

között az alulírott napon és helyen az alábbi feltételekkel:

1. Az Önkormányzat, a Közszolgáltató és Alvállalkozó között 2014. július 1. napjától kezdődő határozatlan időtartamra szóló Közszolgáltatási Igénybevételi szerződést 2016. augusztus 15. napjával közös megegyezéssel megszüntetik.
2. Felek megállapodnak abban, hogy a Közszolgáltatási Igénybevételi szerződés tekintetében egymással teljes körűen elszámoltak, és az igénybevételi szerződésből kifolyólag semmilyen további követelésük egymással szemben nem áll fenn.
3. Jelen okiratban nem szabályozott kérdésekben a mindenkori hatályos Polgári Törvénykönyv rendelkezései az irányadóak.
4. Az igénybevételi szerződést megszüntető okirat 4 példányban készült, melyet a felek külön-külön elolvastak, megértettek, és mint az akaratukkal mindenben megegyezőt jóváhagyólag aláírják.

Tiszavasvári, 2016. szeptember 23.

**………………………………………… ……………………………………**

**Tiszavasvári Város Önkormányzata Észak-alföldi Környezetgazdálkodási**

**képviseletében Nonprofit Kft. képviseletében**

**dr. Fülöp Erik Éberhardt Gábor**

**polgármester ügyvezető**

**…………………………………..**

**TÉRSÉGI HULLADÉK-GAZDÁLKODÁSI NONPROFIT Kft.**

**képviseletében**

**Petró Árpád ügyvezető**