**ELŐTERJESZTÉS**

Tiszavasvári Város Önkormányzata Képviselő-testületének

2016. szeptember 29-én tartandó rendes testületi ülésére

**Az előterjesztés tárgya:**A TIVA-SZOLG Településszolgáltatási ésVagyonkezelő Nonprofit Korlátolt Felelősségű Társaság viziközmű szolgáltatáshoz használt eszközeinek értékesítéséről

Melléklet: -

Az előterjesztés előadója: Dr. Fülöp Erik polgármester

Az előterjesztés témafelelőse: Ostorháziné dr. Kórik Zsuzsanna

Az előterjesztés ügyiratszáma: 751/2016.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.30.pontja |
|  |  |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| TIVA-SZOLG Településszolgáltatási és Vagyonkezelő Nonprofit Kft.-  ügyvezetője | Szabó András | [tivaszolgnonprofit@gmail.com](mailto:tivaszolgnonprofit@gmail.com),  szabo.andras@hbvsz.hu |
| HBVSZ ZRt. elnök igazgató | Will Csaba | titkarsag@hbvsz.hu |
|  |  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2016. szeptember 21.

##### Ostorháziné dr. Kórik Zsuzsanna

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Ostorháziné dr. Kórik Zsuzsanna

**Előterjesztés**

- a Képviselő-testülethez –

**A TIVA-SZOLG TelepülésszolgáltatásiésVagyonkezelő Nonprofit Korlátolt Felelősségű Társaság viziközmű szolgáltatáshoz használt eszközeinek eladásáról**

Tisztelt Képviselő-testület!

A Hajdúkerületi és Bihari Viziközmű Szolgáltató ZRt. elnök igazgatója a Tiva-Szolg Kft. eszközeire vonatkozó vásárlási szándékátjelentette be 2016. július 4-én kelt levelében.

A Képviselő-testület 281/2012. (XII.12.) számú határozatának 2. számú mellékletében foglalt tartalommal fogadta el a **Tiva-Szolg Kft. és a HBVSZ ZRt. között megkötött bérleti szerződést** a viziközmű szolgáltatás végzéséhez szükséges **a Tiva-Szolg Kft. tulajdonában lévő működtető eszközökre vonatkozóan.**

Megkerestem a Tiva-Szolg Kft. ügyvezetőjét, hogy a bérleti szerződés mellékletében felsorolt viziközmű rendszert működtető eszközeinek vagyonértékelését hivatalos engedéllyel rendelkező vagyonértékelő vállalkozással készíttesse el.

Szabó András ügyvezető úr az elkészített vagyonértékelést elküldte, mely **nettó 5.060.500.-Ft** összegben határozta meg az eszközök piaci értékét (1. számú melléklet) , és tájékoztatott, hogy Will Csaba elnök igazgató **nettó 3.000.000.- Ft-os vételi ajánlatot tett**, Tájékoztatott továbbá, hogy amennyiben az ajánlat nem elfogadható, a bérleti szerződést fel kívánják mondani. (2. számú melléklet).

A megvásárolni kívánt eszközök kizárólag a viziközmű szolgáltatásban használatos eszközök, értékesítésük **nem befolyásolja a Kft. belvízrendszer üzemeltetési, temető üzemeltetési és temetkezési szolgáltatás feladatainak ellátását.**

A cég könyvelésében ezen eszközök **nettó 1.738.565.-Ft-os értéken vannak** jelenleg **nyilvántartva.**

A **bérleti szerződés szerint az eszközök megvásárlására vételi szándékot csak együttesen, az összes működtető eszköz vonatkozásában tehet a bérlő**. Az árajánlatuk a bérleti szerződés mellékletében szereplő **268 tétel helyett 153 db eszközre vonatkozik**.

A **Kft. ügyvezetője leveléhez** (3. számú melléklet) **csatolta az elhasználódott, leselejtezett eszközök listáját** (4. számú melléklet), tekintettel arra, hogy a bérleti szerződés szerint az **elhasználódott eszközökre vonatkozóan pótlási kötelezettsége van a HBVSZ ZRt-nek az általa pótolt eszközök leltárját, melyeket a ZRt. vett nyilvántartásba** (5. számú melléklet).

A Kft ügyvezetője a 3. számú mellékletként csatolt levelében tájékoztat arról, hogy a Kft. bizonyos –a bérleti szerződés mellékletében felsorolt - eszközöket nem javasol értékesíteni, tekintettel arra, hogy azok a Kft. más tevékenységével kapcsolatos feladatellátást szolgálják.

Így a fennmaradó vételi ajánlattal érintett eszközlista, kizárólag a HBVSZ ZRt. által biztosított feladatellátást szolgálja (6. számú melléklet).

A Tiva-Szolg Kft. alapító okiratában **az alapító (Tiszavasvári Város Önkormányzata Képviselő-testület) kizárólagos hatáskörébe tartozik a 3.000.000.- Ft értéket meghaladó ingó vagyon elidegenítése, és minősített többség** szükséges a döntés meghozatalához.

Fentieknek megfelelően jelen döntéshez a tagok **legalább háromnegyedes többséggel meghozott határozata szükséges, tekintettel azonban arra, hogy a TIVA-Szolg Kft. egyszemélyes társaság, egyedüli tagja az önkormányzat,** illetve sem a Magyarország helyi önkormányzatairól szóló **2011. évi CLXXXIX. tv. 50. §-a,** sem a Tiszavasvári Város Önkormányzata Képviselő-testületének **35/2014. (XI.28.) önkormányzati rendelete (Szmsz) 25. § (1) bekezdése nem ír elő minősített többséget** a döntéshozatalhoz, így a **képviselő-testület egyszerű többséggel hozott döntése elegendő.**

**Mindezek alapján** Will Csaba elnök igazgató **nettó 3.000.000.- Ft-os vételi ajánlatának elfogadását javaslom tekintettel az alábbiakra:**

**Amennyiben a vételi ajánlattal érintett vagyontárgyak az önkormányzat kizárólagos tulajdonát képeznék, úgy a nemzeti vagyontörvény rendelkezéseit kellene figyelembe vennie a döntéshozónak.**

**Az alábbi jogszabályhelyek értelmében, a használat közfeladat ellátására ingyenesen is biztosítható lett volna az Nvtv. (11)-(13) §-a értelmében a HBVSZ ZRt. részére, mint önkormányzati tulajdonú gazdálkodó szervezet, gazdasági társaság részére.**

(Az Nvtv. (11)- (13) §-a érelmében nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához a szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.)

**Jelen esetben a vagyontárgyak a TIVA- Szolg. Kft tulajdonát képezik, a testület, mint az alapító okirat szerinti hatáskör gyakorló, a Kft. taggyűléseként hoz döntést. Az Nvtv. rendelkezéseit a Kft. tulajdonát képező vagyon tekintetében nem kell alkalmazni. Így nem kell versenyeztetni, de a versenyeztetés szempontjából az értékhatár a vagyonrendelet értelmében egyébként is nettó 25 M-Ft, így akkor sem lenne releváns, ha önkormányzati tulajdonú eszközökről lenne szó.**

**Ezen kívül a HBVSZ ZRt. 3 éve havi 270eFt bérleti díjat fizet azokért, úgy, hogy az eszközök pótlásáról is gondoskodott. Így a bérleti díj felülvizsgálata egyébként is indokolt lenne, mivel a pótolt eszközök már a ZRt. könyveiben szerepelnek, a ZRt. tulajdonát képezik, viszont jelenleg az azok által pótolt, selejtezett eszközök vonatkozásában is fizetnek a három évvel ezelőtt megállapított bérleti díjon.**

**Ugyan a felértékelés alapján az a 6. számú mellékletben felsorolt eszközök forgalmi értéke nettó 4.594.800 Ft, viszont a könyv szerinti értékük nettó 1.738.565.-Ft.**

**Mivel az eszközök nem az önkormányzat kizárólagos tulajdonába taroznak az Nvtv. rendelkezéseit nem kell alkalmazni.**

**(Az önkormányzati tulajdonú vagyon átruházása tekintetében vonatkozó jogszabályhelyek különösen: Nvtv. 13. §** (**1), (3) bekezdései értelmében:**

„Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat **rendeletében meghatározott értékhatár feletti nemzeti vagyon tulajdonjogát átruházni** - ha törvény kivételt nem tesz - **csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.**

A nemzeti vagyon tulajdonjogát **ingyenesen átruházni csak törvényben meghatározott esetekben és feltételekkel lehet.** A **nemzeti vagyonba tartozó leselejtezett tárgyi eszközt - amennyiben az a közfeladat ellátásához nem szükséges - a tulajdonosi joggyakorló ingyenesen átruházhatja.**”

Tekintettel azonban arra, hogy a nettó 25MFt-os éréket nem éri el az eszközök értéke abban az esetben sem kellene versenyeztetni, amennyiben önkormányzati tulajdonú eszközökről lenne szó.)

Tekintettel tehát arra, **hogy a HBVSZ ZRt elnöke jelezte, hogy amennyiben az ajánlata nem elfogadható, a bérleti szerződést fel kívánják mondani, így ebben az esetben egyébként is elesik a Kft. a bérleti díjtól, és a megjelölt eszközök kizárólag közfeladat ellátását szolgálják, ráadásul önkormányzati kötelező közfeladat ellátását, így azok más célra nem is használhatóak,** fentiekben ismertetettek figyelembe vételével is, **javaslom az elnök 3 M Ft-os vételi ajánlatának elfogadását.**

**Fentiek alapján kérem tisztelt Képviselő-testületet, hogy az előterjesztést megtárgyalni és a határozat-tervezetet elfogadni szíveskedjen.**

Tiszavasvári, 2016. szeptember 21.

**Dr. Fülöp Erik**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2016. (……...) Kt. számú**

**határozata**

**A TIVA-SZOLG TelepülésszolgáltatásiésVagyonkezelő Nonprofit Korlátolt Felelősségű Társaság viziközmű szolgáltatáshoz használt eszközeinek eladásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A hajdúkerületi és Bihari Viziközmű Szolgáltató ZRt. képviseletére jogosult Will Csaba elnök igazgató 6. számú melléklet szerinti lista vonatkozásában tett vételi ajánlatát elfogadja.
2. Felkéri a polgármestert, hogy a döntésről a Tiva-Szolg Kft. ügyvezetőjét tájékoztassa, és utasítsa a szükséges intézkedés megtételére.

**Határidő:** azonnal **Felelős:** Dr. Fülöp Erik polgármester

Szabó András TIVA-SzolgNonprofitKft. ügyvezető